Banca mondială prevestește "cea mai profundă" recesiune de la al Doilea Război Mondial.
Economia globală se va contracta cu 5,2% anul acesta, anunță banca mondială. Numărul persoanelor ameninţate de sărăcie extremă, se ridică la 70 până la 100 de milioane, subliniază Banca Mondială. Instituţia financiară consideră că este vorba de cea mai gravă criză din ultimii 150 de ani.
Economia globală se va contracta cu 5,2% anul acesta, anunță Banca Mondială subliniînd că este vorba de "cea mai profundă" recesiune de după Al II-lea Război Mondial şi numeroase ţări vor avea scăderi economice anul acesta.Criza coronavirusului a avut un impact "rapid şi masiv", în pofida asistenţei financiare fără precedent, adaugă Banca Mondială."Aceasta este prima recesiune din 1870 declanșată de o pandemie. Economia își va reveni în 2021, crescând cu 4,2%", a afirmat vicepreședintele pentru Creștere echitabilă, finanțe și instituții din cadrul Băncii Mondiale, Ceyla Pazarbasioglu.Instituţia financiară estimează că între 70 şi 100 de milioane de oameni vor ajunge la sărăcie extremă.Fondul monetar internațional își va actualiza perspectiva economică mondială pe 24 iunie. În aprilie, FMI a estimat o scădere economică la nivel global de 3% în acest an.